Montecassino, Archivio Abbaziale, Reg. 3 (Martin et al., Registrum Petri Diaconi, II, n. 364, p. 1051)
source date: [1039-1042] [XII pm]
edition published: 2021
availability: Metadata and texts are released as Creative Commons, Attribution-ShareAlike 4.0 (CC BY-SA 4.0) (http://creativecommons.org/licenses/by-sa/4.0/)

In nomine sanctę et individuę Trinitatis. Guaimarius divina fabente clementia princeps Salerni et Capuę et dux Amalfitanorum. Quoniam oportet nos sanctorum locorum curam gerere et eisdem venerabilibus locis iuste petita tribuere, per interventu domni abbatis Richerii et sanctorum fratrum devotissime Deo in sancto Casinati servientium monasterio, concedo eidem monasterio, pro amore Dei omnipotentis et sancti Benedicti eximii abbatis, omnes terras et hereditates et predia que id ipsum monasterium et eidem monasterio subiectę ecclesię possident in valle Cumini, et quę deinceps habitatores eiusdem vallis de suis rebus oblaturi sunt suprascripto monasterio et ęcclesiis ei subiectis, quatenus liceat rectores suprascripti monasterii iam dictas res securiter habere et de eis quę iuste voluerint agere sine omni cuiuslibet contrarietate personę. Siquis autem huius nostrę concessionis temerarius violator extiterit, noverit se compositurum .X(m). libras auri, dimidium nostrę camere et dimidium rectoribus prenominati monasterii. Quod ut verius credatur atque confirmetur, anuli nostri impressione id preceptum iussimus insigniri.

Editions: RPD, n. 364, p. 1051 (source of the text reproduced here). Document summaries: Voigt 1902, n. 108; Gallo 1937, p. 59, n. 71; Taviani Carozzi, p. 1142; Dell'Omo 2000, n. 364.

Il Registrum Petri Diaconi (AMC, Reg. 3) è il grande cartulario generale del monastero di Montecassino, compilato tra il 1131 e il 1133, e ancora conservato nell'Archivio dell'abbazia. Per una descrizione approfondita cfr. Dell'Omo 2000; Martin, Commento al RPD 2015, IV, pp. 1713-1728. Il diploma è emesso dal principe longobardo di Salerno Guaimario IV.